text: Els Xicots de Vilafranca, satisfets amb recuperar els bàsics de 8 però treballen per portar a plaça el 4d9 - El Cargol l El setmanari del Penedès l Societat l Política l Economia l Cultura l Vins i Caves l Món casteller l Entrevistes l Esports
  El cap de colla dels Xicots, Gabi Cot, explicava que "estem picant pedra perquè surti aquest castell" però assegurava que "no sé quan sortirà". Tant si és durant les properes actuacions o durant la propera temporada, la colla està molt satisfeta amb el treball fet enguany. Cot deia que aquesta era una "temporada difícil per la renovació de terços i el pom de dalt" però que tot i això, la colla ha aconseguit els objectius fixats: recuperar els bàsics de 8. S'ha pogut veure a plaça el 4 de 8, el 3 de 8 i està a punt de veure's la Torre de 8.
  Així doncs, els Xicots conviden a tothom a assistir als assaigs que queden, tant a aquells ex-xicots com aquelles persones que fa temps que no van al local o aquells que vulguin assistir-hi per primera vegada. La campanya #Disfrutemelcamí culminarà el dia 20 amb un assaig amb camisa on també assistiran els Castellers de Castelldefels.
  D'altra banda, els Xicots també van fer entrega ahir de dos xecs amb 300 i 400 euros a Ampert i al pallasso Anskari respectivament. Al llarg de l'any, els Xicots han portat a terme quatre assajos solidaris a través dels quals han recaptat diners per aquestes dues associacions i també per Actua i Down Catalunya. A més, les 4 entregues de camises que es fan durant l'any han estat protagonitzades per cadascuna d'aquestes associacions. La propera, que serà la darrera de la temporada, la farà Ampert.